A felnőtt válogatottban 2011 nyarán, 20 évesen, Ottmar Hitzfeld edzősége alatt debütált egy Anglia elleni Eb-selejtezőn. Első válogatott gólját 2012 májusában a Németország elleni látványos 5:3 arányú győzelem során szerezte. Tagja volt a 2014-es világbajnokságon a nyolcaddöntőig jutó svájci válogatottnak. A tornán minden mérkőzésen szerephez jutott, Ecuador ellen gólt is szerzett. 2016 tavaszán bekerült a franciaországi Európa-bajnokságra utazó svájci keretbe.